b'\n_START_ARTICLE_\nWienin raatihuone\n_START_PARAGRAPH_\nWienin raatihuone (saks. Wiener Rathaus) on raatihuonerakennus It\xc3\xa4vallan p\xc3\xa4\xc3\xa4kaupungissa Wieniss\xc3\xa4, 1. kaupunginosassa eli Innere Stadtissa. Sen rakennusty\xc3\xb6t k\xc3\xa4ynnistettiin vuonna 1872, ja ne saatiin p\xc3\xa4\xc3\xa4t\xc3\xb6kseen vuonna 1883. Rakennus rakennettiin uusgoottilaiseen tyyliin, ja sen suunnittelusta vastasi arkkitehti Friedrich von Schmidt. Rakennuksesta oli j\xc3\xa4rjestetty kansainv\xc3\xa4linen arkkitehtikilpailu. Raatihuoneen katto ylt\xc3\xa4\xc3\xa4 97,9 metrin korkeuteen, kun taas sen torni kohoaa 104,3 metrin korkeuteen. Rakennus on pituudeltaan 152 metri\xc3\xa4 ja leveydelt\xc3\xa4\xc3\xa4n 127 metri\xc3\xa4.'